26.10.2021 17:44 | Florian Kohfeldt sa stal novým trénerom futbalistov VfL Wolfsburg. Na lavičke nemeckého klubu vystriedal Holanďana Marka van Bommela, ktorého vedenie prepustilo po neúspešnom štarte do sezóny.
Mužstvo dočasne viedol Michael Frontzeck, kým sa "vlci" nedohodli s Kohfeldtom na zmluve do júna 2023. Wolfsburg neokúsil chuť víťazstva v ôsmich zápasoch za sebou, v sobotu prehral na ihrisku Freiburgu 0:2.